kardosdrur/scandi-wiki huggingface dataset:
Brüggen (Leine)

Brüggen er en by i det centrale Tyskland med godt 900 indbyggere (2012), beliggende under Landkreis Hildesheim i den sydlige del af delstaten Niedersachsen. 1. november 2016 blev  Banteln sammenlagt til  en bykommunen Gronau (Leine).  Den var en del af amtet (Samtgemeinde) Gronau .

Geografi 
Brüggen ligger øst for byen Elze mellem naturparkerne Naturpark Weserbergland Schaumburg-Hameln og Harzen ved floden Leine. I den sydøstlige ende af området ligger højdedraget Sieben Berge.

Tidligere udgjorde Brüggen en selvstændig kommune, men har siden 1. november 2016 været en del af samlingskommunen Gronau.

Eksterne henvisninger 

 Officielt websted

Byer i Kreis Hildesheim
Byer i Niedersachsen
Momentum

Momentum har flere betydninger:

 Momentum (ord) – forholdsvis nyt ord i dansk sprogbrug
 Momentum (nyhedsbrev) – nyhedsbrev fra Kommunernes Landsforening
 Momentum (film) – dansk kortfilm fra 2014 instrueret af Svend Ploug Johansen
 Teater Momentum – teater i Odense
Superisligaen 2011-12

AL-Bank Ligaen 2011-12 var turneringen om det 55. DM i ishockey for mænd. Turneringen havde deltagelse af ni hold og indledtes med et grundspil, hvor de ni hold hver spillede 40 kampe. Herefter gik nr. 1-8 videre til slutspillet med kvartfinaler, semifinaler og finale, som alle blev spillet bedst af 7 kampe, og en bronzekamp over to kampe.

Mesterskabet blev vundet af Herning Blue Fox, der endte grundspillet på tredjepladsen, og som i finalen i slutspillet besejrede Odense Bulldogs med 4-3 i kampe. Den afgørende kamp blev spillet den 21. april 2012 i Vestfyens Arena i Odense, hvor midtjyderne vandt med 4-0. Dermed vandt Blue Fox DM-titlen for sjette gang under dette navn, men det var 16. DM-titel for moderklubben Herning IK.

Bronzemedaljerne blev vundet af Sønderjyske Ishockey, der i bronzekampen besejrede AaB Ishockey. Bronzekampen blev afviklet over to kampe, og sønderjyderne vandt begge kampe med 3-0.

Stillinger og resultater

Grundspil 

Grundspillet havde deltagelse af ni hold, der spillede en femdobbelt turnering alle-mod-alle. Det gav 40 kampe til hvert hold, og de blev spillet i perioden 15. september 2011 - 20. februar 2012. Herefter gik nr. 1-8 videre til kvartfinalerne.

Slutspil

Kvartfinaler 

De otte hold i slutspillet spillede først kvartfinaler, hvor holdene mødtes i serier, der bestod af bedst af syv kampe, der blev spillet i perioden 23. februar - 11. marts. Vinderne af kvartfinaleserierne, Herning Blue Fox, AaB Ishockey, Odense Bulldogs og SønderjyskE, gik videre til semifinalerne.

Semifinaler 

Semifinalerne havde deltagelse af de fire vindere af kvartfinaleserierne, og semifinalerne blev ligeledes spillet bedst af syv kampe, der blev afviklet i perioden 15. - 24. marts. De to vindere, Odense Bulldogs og Herning Blue Fox, gik videre til finalen, mens de to andre hold gik videre til bronzekampen.

Bronzekamp 

Bronzekampen blev afviklet over to kampe den 30. - 31. marts. De to tabere af semifinalerne, SønderjyskE Ishockey og AaB Ishockey, mødtes ude og hjemme, og summen af de to resultater afgjorde bronzekampen. Begge kampe blev vundet med 3-0 af SønderjyskE, som dermed vandt bronzemedaljerne, mens AaB måtte nøjes med fjerdepladsen.

Finale 

DM-finaleserien mellem vinderne af de to semifinaleserier blev spillet bedst af syv kampe i perioden 7 - 21. april. Serien, og dermed mesterskabet, blev vundet af Herning Blue Fox, der besejrede Odense Bulldogs med 4-3 i kampe efter undervejs i serien at have været bagud med 1-3 i kampe. Midtjyderne vandt altså de sidste tre kampe i serien, og i de tre kampe lykkedes det endda for Herning at forhindre fynboerne i at score. Den afgørende kamp blev spillet den 21. april 2012 i Vestfyens Arena i Odense, hvor midtjyderne vandt med 4-0. Dermed vandt Herning Blue Fox DM-titlen for sjette gang under dette navn, mens det var 16. DM-titel for moderklubben Herning IK.

Kilder / eksterne henvisninger 
Statistikoverblik: AL-Bank Ligaen 2011-2012 
Kamp- og resultatliste for AL-Bank Ligaen 2011-2012 
Statistikoverblik: AL-Bankligaen, Play-off 
Kamp- og resultatliste for AL-Bankligaen, Play-off 2011-2012

Noter 

Sæsoner i Superisligaen
Ishockey i 2011
Ishockey i 2012
Momentum (nyhedsbrev)

Momentum er et nyhedsbrev fra Kommunernes Landsforening blev etableret den 18. august 2009, til formål at kvalificere og nuancere den politiske debat.

Redaktion (2014)
For nuværende er ansvarshavende redaktør KL’s administrerende direktør Kristian Wendelboe og den daglige redaktion består af redaktør Søren Kuhdahl, journalist Rasmus Giese Jakobsen og analytiker  Jens Baes-Jørgensen.

Udgivelser (2014)
Tidsskriftet ukommer med nye artikler hver anden tirsdag, dog ikke i juli.

Ekstern henvisning og kilde
 Kommunernes Landsforening – Om Momentum 

Information
KL
Etableret i 2009
ESBL-bakterie

En ESBL-bakterie er en multiresistent ESBL-producerende enterobakterie (oftest Escherichia coli og Klebsiella pneumoniae) eller kort ESBL. ESBL betyder extended spectrum beta lactamase, nogle enzymer, der nedbryder penicillin og beslægtede antibiotika som ampicillin og cefalosporiner (cefuroxim, cefotaxim, ceftazidim og ceftriaxon). ESBL- bakterier i kyllinger karakteriseres som en større risiko end salmonella.

ESBL-enzymerne 

Extended spectrum beta lactamase er antibiotikanedbrydende enzymer. Der findes forskellige varianter af extended spectrum beta lactamase, og de forekommer i mange forskellige bakterier, særligt tarmbakterier, oftest Escherichia coli og Klebsiella pneumoniae. De antibiotika-nedbrydende enzymer overføres let mellem forskellige bakterier, da generne for enzymerne ofte er lokaliseret på plasmider. Derfor spredes antibiotikaresistens let mellem forskellige bakterier.

Forekomst i Danmark 

Indtil 2012 var der spredt forekomst i Danmark, men i begyndelsen af 2014 blev der hver dag indrapporteret omkring ti nye tilfælde af ESBL-infektion. Madvarer kan være smittekilden. I februar 2014 godtgjorde en undersøgelse at ESBL er vidt udbredt i fødemidler, idet ESBL blev fundet i 11 ud af 20 kyllinge-pakker i Danske supermarkeder (Kontant).

Otte danskere hævdes at være døde af ESBL-bakterier (en hollandsk undersøgelse).

Se også 

 CC398 en antibiotikaresistent stafylokok

Eksterne links og henvisninger 

 Farlig bakterie i kyllingekød. DR.dk 2014 
 ESBL-bakterie er farligere end salmonella. DR.dk 
 ESBL producerende Enterobakterier (Escherichia coli og Klebsiella pneumoniae). Statens Seruminstitut 
 Farlige ESBL-bakterier smitter fra andet end kyllingekød. Ingeniøren 2012 

Proteobakterier
Carl Winther

Carl Winther (født den 8. oktober 1984 i København) er en dansk jazzpianist, bror til Malene Mortensen.

Pianist, komponist, søn af trompetist og komponist Jens Winther. Begyndte i en alder af 6 år at spille klaver.

 2004-2006 Skurup Folkehøjskole
 2006 Vinder af Lindkjöbing jazz konkurrence med "Skurup Hot 5"
 2009 Bachelor fra Rytmisk Musik Konservatorium
 2009 Modtager af Konservatoriets Venskabs Legat
 2011 Vinder af The 32nd Getxo Jazz Contest med Carl Winther Trio.
 2011 Sponsoreret af Luthman.
 2012 Modtager af "DPA Jazz Komposition Konkurrence"
 2013 Vinder af "Jazz Nat Odra" med Wosko&Licak Quartet

Har optrådt med bl.a. følgende musikere: Billy Hart, Jerry Bergonzi, George Garzone, Bill Evans, Gary Thomas, Daniel Humiar, Adam Nussbaum, Till Brönner, Markus Strickland,

Pianister fra Danmark
Jazzmusikere fra Danmark
Danskere i 2000-tallet
Personer fra København
Stallhagen (bryggeri)

.
Stallhagen er et mikrobryggeri, beliggende på Ålandsøerne i Grelsby, ca. 18 km fra Mariehamn.

Bryggeriet blev grundlagt i 2004 og er i dag (2014), Ålands eneste bryggeri.

Produkter (2014) 
 Stallhagen III
 Delikat
 Honungsöl
 Ale
 US Red Ale
 Brown Ale
 Baltic Porter
 Specialöl
 Säsongsöl
 Premier pubs

Ekstern henvisning og kilde 
 Stallhagens hjemmeside

Bryggerier i Finland
Etableret i 2004
Ålandsøerne
Fordingbridge Hospital

Fordingbridge Hospital er et lille hospital i Fordingbridge, Hampshire, England. Hospitalet ligger det samme sted som det tidligere Fordingbridge Infirmari og tidligere Fordingbridge Workhouse. Bygningerne er hovedsageligt viktorianske med en moderne afdelingen for indlagte patienter. Hospitalet drives af Southern Health NHS Foundation Trust, som ligger i Calmore, Southampton.

Referencer 

Hospitaler i Storbritannien
Superisligaen 2013-14

Metal Ligaen 2013-14 var turneringen om det 57. DM i ishockey for mænd. Turneringen havde deltagelse af ni hold og indledtes med et grundspil, hvor de ni hold hver spillede 40 kampe. Herefter gik nr. 1-8 videre til slutspillet med kvartfinaler, semifinaler og finale, som alle blev spillet bedst af 7 kampe, og en bronzekamp over to kampe.

Mesterskabet blev vundet af de forsvarende mestre fra SønderjyskE Ishockey, der endte grundspillet på førstepladsen, og som i finalen i slutspillet besejrede Herning Blue Fox med 4-3 i kampe. Den afgørende kamp blev spillet den 18. april 2014 i SE Arena i Vojens, hvor sønderjyderne vandt med 4-2. Dermed vandt SønderjyskE DM-titlen for femte gang under dette navn, mens det var 8. DM-titel for moderklubben Vojens IK.

Bronzemedaljerne blev vundet af Frederikshavn White Hawks, der i bronzekampen besejrede Aalborg Pirates. White Hawks vandt den første kamp med 8-4 på hjemmebane, og så var det tilstækkelig at opnå 4-4 i returkampen dagen efter i Aalborg.

Stillinger og resultater

Grundspil 

De ni hold spillede en femdobbelt turnering alle-mod-alle, hvilket gav 40 kampe til hvert hold. Holdene spillede om otte pladser i kvartfinalerne.

Slutspil

Kvartfinaler 

De otte hold i slutspillet spillede først kvartfinaler, hvor holdene mødtes i serier, der bestod af bedst af syv kampe, der blev spillet i perioden 7. - 21. marts. Holdene placeret som nr. 1-4 i grundspillet valgte i seedningsrækkefølge selv deres modstander i kvartfinalerne blandt holdene, der endte grundspillet på 5.- til 8.-pladsen. Vinderne af kvartfinaleserierne gik videre til semifinalerne.

Semifinaler 

Semifinalerne havde deltagelse af vindere af kvartfinaleserierne, og holdene mødtes i serier, der bestod af bedst af syv kampe, der blev spillet i perioden fra 25. marts til 1. april. Det af de tilbageværende hold, der sluttede bedst placeret i grundspillet, SønderjyskE Ishockey, valgte selv sin modstander i semifinalerne. SønderjyskE og Herning Blue Fox vandt hver sin serie med 4-0 og gik dermed videre til finalen, mens taberne gik videre til bronzekampen.

Bronzekamp 

De to tabere af semifinalerne, Frederikshavn White Hawks og Aalborg Pirates, spillede om bronzemedaljerne. Opgøret blev spillet i form at to kampe, hvor summen af de to resultater afgjorde dysten. Bronzemedaljerne blev vundet af Frederikshavn White Hawks, som vandt den første kamp på hjemmebane med 8-4, og som i returkampen med held forsvarede føringen.

Finale 

De to vindere af semifinalerne, SønderjyskE Ishockey og Herning Blue Fox, spillede i bedst af syv kampe om DM-titlen. Serien blev vundet af SønderjyskE med 4-3 i kampe. Dermed vandt sønderjyderne DM-titlen for femte gang under dette navn, mens det var 8. DM-titel for moderklubben Vojens IK.,

Kilder / eksterne henvisninger 
Metal Ligaen
Danmarks Ishockey Union

Noter 

Sæsoner i Superisligaen
Ishockey i 2013
Ishockey i 2014
Southern General Hospital

Southern General Hospital (SGH) er et stort universitetshospital med akutfaciliteter på omkring 900 senge. Hospitalet ligger i bydelen Linthouse i den sydvestlige del af Glasgow, Skotland, Storbritannien og giver en bred vifte af akutte og relaterede kliniske ydelser. Hospitalet blev grundlagt i 1872. Det er knyttet til Glasgow Caledonian University.

Referencer 

Hospitaler i Storbritannien
Glasgow
Etableret i 1872
The Royal London Hospital

The Royal London Hospital er et hospital i London. Det blev grundlagt i september måned 1740 og hed oprindeligt. The London Infirmary. I 1748 blev navnet ændret til The London Hospital og ved 250-års jubilæet i 1990 blev navnet ændret til The Royal London Hospital. De første patienter blev behandlet i et hus i Featherstone Street, Moorfields i november 1740. I maj 1741 flyttede hospitalet til Prescot Street, hvor det forblev indtil 1757, hvor det blev flyttet til dets nuværende lokation på sydsiden af Whitechapel Road, Whitechapel, i bydelen Tower Hamlets.

The Royal London er en del af Barts Health NHS Trust. The Royal London udfører tjenster for City of London og Tower Hamlets, og er specialiseret i tjenester inden for tertiær pleje for patienter i London. Det er også base for Londons ambulancehelikopterservice, der opererer fra en landingsplads på taget. Der er 675 senge, 110 afdelinger og 26 operationsstuer på The Royal London Hospital. Den nye bygning åbnede i februar 2012 og er den største enkeltstående akut hospitalsbygning i Europa.

Referencer 

Hospitaler i Storbritannien
Bygninger, konstruktioner og anlæg i London
Etableret i 1740
Despetal

Despetal var en kommune i det centrale Tyskland, beliggende under Landkreis Hildesheim i den sydlige del af delstaten Niedersachsen. Kommunen blev nedlagt d. 1. november 2016 og er nu en del af amtet (Samtgemeinde) Gronau .

Geografi 
Despetal lå sydvest for Hildesheim og vest for Gronau mellem naturparkerne Naturpark Weserbergland Schaumburg-Hameln mod vest og lidt længere væk mod øst, Harzen . Nordøst for kommunen lå Gemeinde Hildesheimer Wald og højdedraget Sieben Berge lå mod syd.

Inddeling 
I kommunen indeholdt tre landsbyer:
 Barfelde
 Eitzum
 Nienstedt

Eksterne henvisninger 

 Officielt websted for amtet Gronau 

Nedlagte kommuner i Niedersachsen
Jyske Medier

Jyske Medier A/S var en dansk mediekoncern, der blandt andet udgav Horsens Folkeblad, Vejle Amts Folkeblad og Fredericia Dagblad foruden en række lokalaviser.
Derudover var der i koncernen også radioen VLR, trykkerier og andre aktiviteter.
Virksomheden havde knap 290 ansatte.

Ansvarshavende chefredaktør for Jyske Medier var Alex Pedersen.

I slutningen af 2013 lancerede Jyske Medier en betalingsmur til eksklusivt indhold på tværs af de tre dagblade.

I 2014 fusionerede Jyske Medier med Fynske Medier og Syddanske Medier og dannede Jysk Fynske Medier.

Henvisninger 

Virksomheder i Horsens
Jysk Fynske Medier
Eugène Ketterer

Eugène Ketterer (7. juli 1831 i Rouen - 18. december 1870 i Paris) var en fransk pianist og komponist.

Ketterers familie stammede fra Alsace. Han blev uddannet ved musikkonservatoriet i Paris. Foruden sit virke som koncertpianist skrev han et stort antal salonstykker for klaver i form af fantasier og transskriptioner, der opnåede stor popularitet i samtiden. I løbet af 15 år udgav han næsten 300 musikstykker. Kendt i dag er især op. 21, L'Argentine (Den lille sølvfisk).

Ketterer døde af kopper under belejringen af Paris.

Kompositioner 
 op. 5 - L'entrée au tournoi
 op. 7 - Grand Caprice Hongrois
 op. 10 - Une promenade dans la mer
 op. 21 - L'Argentine (Den lille sølvfisk)
 op. 24 - Grand galop de concert
 op. 39 - Nocturne
 op. 56 - Chanson créole
 op. 77 - Fleur de Bruyere
 op. 90 - La Châtelaine
 op. 111 - Le reveil des Syphes
 op. 113 - La servante maîtresse
 op. 116 - Valse des fleurs
 op. 118 - Caprice militaire
 op. 120 - La perle du soir
 op. 121 - Boute en train
 op. 147 - Les Amours du Diable
 op. 151 - Souvenirs melodiques Les Puritains, fantaisie pour le piano sur l'opéra de Bellini
 op. 156 - Valse des roses
 op. 161 - Nuit d'Orient
 op. 177 - Chant du Lido
 op. 178 - Canzonetta pour le piano
 op. 179 - Les folies
 op. 183 - Marche arménienne
 op. 194 - La violette
 op. 195 - Valse des fées
 op. 198 - Chanson mauresque
 op. 202 - Si vous n'avez rien á me dire
 op. 205 - Sous les lilas
 op. 219 -  Idylle
 op. 222 - Carlotta-polka
 op. 242 - Bellone
 op. 245 - Bluette
 op. 246 - Danse bohémienne
 op. 247 - Carillon-mazurka
 op. 248 - La Passariello
 op. 261 - Grande fantaisie brillante sur Le Prophète, opéra de Meyerbeer, pour le piano
 op. 270 - Vienne
 op. 274 - Bouquet de bal
 udgivet posthumt - Diadème polka

Eksterne henvisninger 

 

Komponister fra Frankrig
Romantikkens komponister
Franskmænd i 1800-tallet
Personer fra Rouen
Bygningskultur

Bygningskultur er et overordnet begreb, der henviser til den samlede masse af historiske bygninger, de håndværkstraditioner, materialer og stilretninger, der knytter sig til disse, samt den folkelige byggeskik, der gennem århundreder har formet vores huse. Ordet bruges ofte positivt til at betegne den bevidste og vidende tilgang til bevaringen og istandsættelsen af historiske huse.

Arkitektur
Otto Mejer

Otto Georg Alexander Mejer (27. maj 1818 i Zellerfeld—24. december 1893 i Hannover) var en tysk luthersk kirkeretslærer.

Mejer habiliterede sig 1842 i Göttingen, hvor han 1847 blev professor. I 1850 blev han professor i Greifswald og året efter i Rostock. I 1874 blev han professor og gehejmejustitsråd i Göttingen og 1885 præsident for landskonsistoriet i Hannover. Han har særlig beskæftiget sig med de af forholdet mellem protestantisme og katolicisme opstående retslige spørgsmål. Sammen med Kliefoth udgav han 1854—59 det kirkeligt-ortodokse Kirchliche Zeitschrift. Af hans skrifter kan nævnes: Lehrbuch des deutschen Kirchenrechts (1869) og Zum Kirchenrecht des Reformationsjahrhunderts (1891).

Kilder 

 

Jurister fra Tyskland
Ansatte ved Göttingens Universitet
Ansatte ved Greifswalds Universitet
Ansatte ved Rostocks Universitet
Faglitterære forfattere fra Tyskland
Tyskere i 1800-tallet
Personer fra Niedersachsen
Salmonsens
Kily González

Cristian Alberto González Peret (født 4. august 1974) er en argentinsk fodboldspiller. Han har også spillet for Argentina.

Kily González startede sin fodboldkarriere i Rosario Central i begyndelsen af 90'erne. Siden da har han spillet i Spanien for Real Zaragoza og Valencia CF, samt i Italien for Internazionale Milano.

Referencer 

Fodboldspillere fra Real Zaragoza
Fodboldspillere fra Valencia CF
Fodboldspillere fra Argentina
Deltagere ved verdensmesterskabet i fodbold 2002
Fodboldspillere fra FC Internazionale Milano
Personer fra Rosario
Jocelyn Angloma

Jocelyn Angloma (født 7. august 1965) er en fransk tidligere fodboldspiller, der spillede som professionel fra 1985 til 2007. 

Jocelyn Angloma spillede sin første, professionelle fodboldkamp med Stade Rennes i 1985. Fra midten af 1990'erne repræsenterede han de franske klubber Lille, Paris Saint-Germain og Marseille. Med Marseille vandt han Ligue 1 i 1992 og Champions League i 1993.

Eksterne henvisninger 
 

Fodboldspillere fra Stade Rennais FC
Fodboldspillere fra Lille OSC
Fodboldspillere fra Paris Saint-Germain
Fodboldspillere fra Olympique Marseille
Fodboldspillere fra Frankrig
Fodboldspillere fra FC Internazionale Milano
Fodboldspillere fra Valencia CF
Deltagere ved det europæiske mesterskab i fodbold 1992
Deltagere ved det europæiske mesterskab i fodbold 1996
Mark Iuliano

Mark Iuliano (født 12. august 1973) er en tidligere italiensk fodboldspiller, der for det meste spillede i forsvaret. Han spillede også i sin aktive karriere for Italien.

Han havde stor succes mens han spillede for Juventus F.C. i 1990'erne. Han forlod Juventus til fordel for Mallorca, før han returnerede tilbage til Italien til Sampdoria i 2006, dog uden den store succes. Derefter fik han én sæson i Messina, før han drog videre til Ravenna.

Iuliano fik en karantæne på 22 måneder efter en positiv kokaintest.

Referencer

Eksterne henvisninger 
 

Fodboldspillere fra Italien
Deltagere ved det europæiske mesterskab i fodbold 2000
Deltagere ved verdensmesterskabet i fodbold 2002
Personer fra Cosenza
Julie Marstrand

Julie Marstrand (født 26. juni 1882 i København, død 25. april 1943 sammesteds) var en dansk billedhugger, gift med Niels Reinhold Blegvad og mor til Jacob Blegvad.

Uddannelse 
Hendes forældre var bagermester, senere borgmester i København Jacob Marstrand og Marie Elisabeth født Neergaard. Hun var elev på Tegne- og Kunstindustriskolen for Kvinder 1898-1900 og et halvt år på Frøknerne Charlotte Sode og Julie Meldahls Skole samt et sommerhalvår hos maler Viggo Pedersen i Hillerød. Hun blev optaget på Kunstakademiet i billedhuggerskolen marts 1901 og var elev her til og med efteråret 1906, senere efterårssemestret 1910 i malerskolen under Valdemar Irminger og en tid som gæst i Einar Utzon-Franks billedhuggerskole.

Hun var på talrige rejser til udlandet, bl.a. til Sverige, Norge, Finland, England, Tyskland, Holland, Belgien, Østrig og Italien (i 1938 to måneders ophold på San Cataldo med stipendium).

Værk 
Julie Marstrand frembragte især portrætbuster. De vidner om hendes overbevisende håndværksmæssige kunnen, men de ofrer ofte en dybere karakteristik af personligheden til fordel for det formelle udtryk. Hendes interessefelt var bredt, og også tegning og skribentvirksomhed optog hendes tid.

Hæder 
Julie Marstrand modtog diplom i Rom 1931 og æresdiplom i Bruxelles 1935. Hun var medlem af repræsentantskabet for Selskabet til Haandarbej­dets Fremme fra stiftelsen og nogle år fremover.

Hun blev gift 4. marts 1905 i København med læge, senere overlæge Niels Reinhold Blegvad (1880-1970), søn af realskolebestyrer Michael Blegvad og Sophie Lund. Ægteskabet blev opløst 1926.

Hun er begravet på Vestre Kirkegård.

Udstillinger 
 Kunstnernes Efterårsudstilling 1909, 1911, 1914-16
 Charlottenborg Forårsudstilling 1913-16, 1918-21, 1924, 1926-27, 1930, 1933, 1936, 1939, 1942, 1944
 Kunstnerforeningen af 18. november 1921, 1926-27, 1935, 1938-39
 Kvindelige Kunstneres Samfund 1930
 Koloniudstilling, Rom m.fl. 1931
 Verdensudstillingen i Bruxelles 1935
Separatudstillinger:
 Oslo 1926
 Kunst for Varer, København 1931
 Den Frie Udstilling 1942 (sammen med Inger Margrethe Marstrand Blegvad)

Værker 
Portrætbuster:
 Jørgen (1914, bronze)
 Borgmester Jacob Marstrand (bronze)
 Knud Rasmussen (bronze, udstillet 1921, præmieret i Rom 1931, opstillet i Knud Rasmussens Hus, Hundested)
 Skuespiller Bjørn Bjørnson (bronze, Teatermuseet i Hofteatret)
 Skuespiller Ingolf Schanche
 Daniel Jacobsen
 Realskolebestyrer Michael Blegvad (opstillet ved Kost- og Realskolen, Tranebjerg)
 Billedhugger Einar Jónsson (udstillet i gips 1930)
Andet:
 Tegnet portræt af Knud Rasmussen (Museum Ilulissat/Jacobshavn)
 Tegnet portræt af Jacob Appel
 Tegnet portræt af Henni Forchhammer (1931)
 Tegnede i nogle år portrætter til Berlingske Tidende og udførte fra 1929 tegninger til tekstiler til fru Trolles vævestue
 Udgav børnebo­gen: Rejsen til Vinterland, 1917, med egne akvareller.
 Artikler til Berlingske Tidende, Tidens Kvinder, Nyt Tidsskrift for Kunstindustri, Epoke, bl.a. om kunstindustrielle kvindeerhverv

Kilder

Eksterne henvisninger 
 

Personer fra København
Julie
Billedhuggere fra Danmark
Danskere i 1900-tallet
Børnebogsforfattere fra Danmark
Tegnere fra Danmark
La golondrina

La golondrina er en meksikansk sang, skrevet af Narciso Serradel Sevilla. Nashvilleægteparret Boudleaux Bryant (13. februar 1920 – 25. juni 1987) og Felice Bryant (7. august 1925 – 22. april 2003) skrev en tekst på engelsk, ""She Wears My Ring". Sangen er indspillet af Roy Orbison i 1964.

Elvis Presleys version 
Elvis Presley indspillede sin version af sangen, "She Wears My Ring", hos Stax Studios i Memphis den 16. december 1973. Den blev udsendt på LP'en Good Times i marts 1974, der udelukkende bestod af sange, som Elvis Presley havde indspillet hos Stax.

Medvirkende på sangen 
Producer på sangen var Felton Jarvis.

Udover Elvis Presley medvirkede følgende musikere på sangen:
 James Burton - guitar
 Reggie Young - guitar
 Charlie Hodge - guitar
 Johnny Christopher - guitar
 Dennis Linde - guitar
 Alan Rush - guitar
 Bobby Wood - klaver
 David Briggs - klaver
 Per Erik Hallin - klaver
 Bobby Emmons - orgel
 Tommy Cogbill - bas
 Norbert Putnam - bas
 Jerry Carrigan - trommer
 Ronnie Tutt - trommer
 Joe Esposito - percussion
Som vokalister hørtes:
 Elvis Presley - sang
 J.D. Sumner & The Stamps - kor
 Kathy Westmoreland - kor

Sangens oprindelse 
Sagen er også udkommet i et utal af versioner, f.eks. som instrumentalnummer med James Last, "We Love But Once" med Pat Boone eller "Du sollst nicht weinen" fra 1967 med den hollandske barnestjerne Heintje og "Mitt sommarlov" med Anita Hegerland.

Referencer 

Elvis Presley-sange